text: [{"text_idx": "#000001", "text": "Eydnudeildin og Lykkeliga til mo\u0301tt\u00f8ku hja\u0301 borgarstjo\u0301ranum"}, {"text_idx": "#000002", "text": "I\u0301 dag vo\u0301ru luttakarar bodnir til mo\u0301tt\u00f8ku hja\u0301 borgarstjo\u0301ranum i\u0301 Havn a\u0301 Hotel F\u00f8royum."}, {"text_idx": "#000004", "text": "Seinastu dagarnar hevur Eydnudeildin veri\u00f0 vertur fyri Eydnu Cup, sum hevur veri\u00f0 i\u0301 Sundalagnum. I\u0301 dag vo\u0301ru luttakarar bodnir til mo\u0301tt\u00f8ku hja\u0301 borgarstjo\u0301ranum i\u0301 Havn a\u0301 Hotel F\u00f8royum."}, {"text_idx": "#000005", "text": "Borgarstjo\u0301rin helt r\u00f8\u00f0u og ynskti donsku og f\u00f8roysku gestunum hjartaliga v\u00e6lkomnir til Havnar, og takka\u00f0i fyri, at tey eisini to\u0301ku s\u00e6r stundir at vitja borgarstjo\u0301ran."}, {"text_idx": "#000013", "text": "Ta\u00f0 er gle\u00f0iligt, at b\u00f8rn b\u00e6\u00f0i i\u0301 Su\u00f0uroynni, Klaksvi\u0301k og a\u0301 megin\u00f8kinum nu\u0301 sleppa at sp\u00e6la hondbo\u0301lt i\u0301 Eydnudeildini.\u201d"}, {"text_idx": "#000014", "text": "Eydnudeildin fyllir 4 a\u0301r i\u0301 dag, ski\u0301risdag, og bleiv hetta eisini markera\u00f0 vi\u00f0 einum f\u00f8\u00f0ingardagssangi, sum bleiv sungin i\u0301 felag."}, {"text_idx": "#000015", "text": "Jens Marni Hansen syrgdi vi\u00f0 go\u0301\u00f0um sangum fyri einum serstakliga go\u0301\u00f0um huglagi, og eina l\u00f8tu fo\u0301ru fo\u0301lk upp a\u0301 go\u0301lvi\u00f0 at dansa."}, {"text_idx": "#000016", "text": "Borgarstjo\u0301rin ny\u0301tti eisini h\u00f8vi\u00f0 til at geva \u00f8llum i\u0301 Eydnudeildini eitt sto\u0301rt her\u00f0aklapp fyri skipa fyri einum so sto\u0301rum tiltaki, sum Eydnu Cup er."}, {"text_idx": "#000018", "text": "Hondbo\u0301ltur er eitt li\u00f0sp\u00e6l. Bru\u0301k er fyri \u00f8llum, sum eru a\u0301 li\u00f0num, og tit hava \u00f8ll veruliga lyft i\u0301 felag!"}, {"text_idx": "#000020", "text": "At enda seg\u00f0i borgarstjo\u0301rin seg vo\u0301na, at Eydnu Cup ver\u00f0ur eitt afturvendandi tiltak, og leg\u00f0i afturat, at ta\u00f0 kanska ver\u00f0ur i\u0301 Sto\u0301rh\u00f8llini n\u00e6stu fer\u00f0."}, {"text_idx": "#000021", "text": "Forkvinnan i\u0301 Lykkeliga og fyrrverandi danski landssli\u00f0sleikarin Rikke Nielsen, takka\u00f0i fyri eitt sera v\u00e6leydna\u00f0 Eydnu Cup og vo\u0301na\u00f0i, at tey skjo\u0301tt kunnu koma aftur til F\u00f8royar."}, {"text_idx": "#000022", "text": "Su\u0301sanna Eliassen forkvinna i\u0301 Eydnudeildini, og Morten Hust Petersen, stigtakari og h\u00f8vu\u00f0svenjari hja\u0301 Eydnudeildini hildu eisini r\u00f8\u00f0ur og vo\u0301ru samd um, at hetta ver\u00f0ur eitt afturvendandi tiltak."}, {"text_idx": "#000023", "text": "Eisini Fi\u0301a Petersen, sum er forkvinna i\u0301 Javna, seg\u00f0i n\u00f8kur or\u00f0 og seg\u00f0i fra\u0301 s\u00f8guni um Eydnudeildina."}, {"text_idx": "#000024", "text": "Ta\u00f0 var eldsa\u0301lin, Morten Hurt Petersen, sum fekk eitt hugskot um at gera eina hondbo\u0301ltsdeild i\u0301 F\u00f8royum til b\u00f8rn, sum ikki kunnu ver\u00f0a partur av vanligu hondbo\u0301ltsdeildunum."}, {"text_idx": "#000030", "text": "Venjingarlega fyri landsli\u00f0num og skei\u00f0 fyri venjarum um vikuskifti\u00f0"}, {"text_idx": "#000031", "text": "Ka\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}]